આ બાબતની વિગત એવી છે કે, માગરોળના કેશોદ રોડ બાયપાસ ચોકડી પાસે થી ગુલામ કંટાળી, ભૂતડીકાદી, મા-તલાવડી, પાંચ પીર થઈ છેક માળિયા સુધી જુનો રાજમાર્ગ આવેલો છે. જેમાં ભાટગામ, પીખોર, સકરાણા, વિરપુર, જુથળ સહિત માંગરોળ અને માળિયા તાલુકાના અનેક ગામડાઓ જોડાયેલા છે. આ રસ્તા માટે જુનાગઢ જિલ્લા પંચાયત દ્વારા માંગરોળ ના કેશોદ રોડ બાયપાસ ચોકડી થી પાંચપીર સુધીનો 4.5 કીમી ગુલામ કંટાળી રોડ પર ડામર રોડ તેમજ શારદાગ્રામ થી શાપુર સુધી 1.38 કીમી.નો એપ્રોચ રોડ નું પેકેજ ડેન્ડર બહાર પાડી મધુરમ કન્સ્ટ્રક્શન નામની જુનાગઢ ની કંપની ને 1 કરોડ, 97 લાખ, 21 હજાર, 830 રૂપિયા મા કોન્ટ્રાકટ પણ આપી દેવામાં આવ્યો હતો. પરંતુ તંત્ર અને કોન્ટ્રાક્ટર ની મિલિભગત અને મંથર ગતિ ના કારણે આજે રસ્તા પર કાકરા માટીનું ફોરમ નાખી સોલિંગ કરવાના બદલે કુવાનો ગાળ મેટ અને હલકી કક્ષાનું રો મટીરીયલ્સ નાખી દેતા આ માર્ગ જાણે શહેરથી વિખૂટો પડી ગયો છે.